PATVIRTINTA

Varėnos švietimo centro direktoriaus

2023 m. sausio 18 d. įsakymu Nr. V-1-6

**VARĖNOS ŠVIETIMO CENTRO**

**DARBUOTOJŲ KVALIFIKACIJOS TOBULINIMO APRAŠAS**

**I SKYRIUS**

**BENDROSIOS NUOSTATOS**

1. Varėnos švietimo centro (toliau – Centro ) darbuotojų kvalifikacijos tobulinimo tvarkos aprašas (toliau – Aprašas) reglamentuoja Centro darbuotojų kvalifikacijos tobulinimo tikslus, uždavinius, būdus, formas, organizavimą ir lėšų panaudojimą.

2. Aprašas parengtas vadovaujantis Lietuvos Respublikos Švietimo ir mokslo ministro 2007 m. kovo 29 d įsakymu Nr. ISAK-556 (Nauja redakcija nuo 2020-01-01) „Dėl valstybinių ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų, mokytojų, pagalbos mokiniui specialistų kvalifikacijos tobulinimo nuostatų patvirtinimo “.

3. Kvalifikacijos tobulinimas – tai nuolatinis Centro darbuotojų dalykinių kompetencijų ugdymas pagal numatytus pagal prioritetus.

4. Apraše vartojamos sąvokos:

**Kvalifikacija** – asmens turimų kompetencijų ar profesinės patirties ir turimų kompetencijų, reikalingų tam tikrai veiklai, visuma.

**Kvalifikacijos tobulinimas** – neformalusis švietimas ir savišvieta, kuriais siekiama įgyti, plėtoti profesinei veiklai reikalingas kompetencijas.

**Kvalifikacijos tobulinimo programa** – kompetencijų plėtojimo planas ir jo realizavimo aprašas, kuriame nusakyti mokymo(si) tikslai, uždaviniai, formos, turinys, įgyvendinimo nuoseklumas, trukmė, numatyti mokymo(si) metodai ir priemonės, plėtojamos, įgyjamos kompetencijos ir jų vertinimas.

Kvalifikacijos tobulinimo programa gali būti sudaryta iš vieno ar kelių mokymo modulių.

**Kvalifikacijos tobulinimo renginys** – veikla pagal kvalifikacijos tobulinimo programą.

**Edukacinė išvyka-seminaras** – kvalifikacijos tobulinimo programa, kurios metu vykdoma kvalifikacijos tobulinimo programa ir įgyjamos, plėtojamos kompetencijos.

**Konferencija** – Švietimo, mokslo ir sporto ministerijos ir jai pavaldžių institucijų, švietimo ir kitų įstaigų, pedagogų, mokyklų vadovų asociacijų teorinis diskusinis susirinkimas, viešos konsultacijos, pasitarimas, grupių, rengiančių naujus švietimo dokumentus, darbas **trunkantis ne mažiau kaip 6 akademines valandas**, vykdomas pagal programą.

**Metodinė diena** – dalykinis profesinis mokytojų, pagalbos mokiniui specialistų bendradarbiavimas, dalijimasis gerąja patirtimi (nebūtinai ugdymo įstaigoje).

**Atvira pamoka/veikla** – suplanuotos ir specialiai parengtos pamokos/veikos organizavimas ir/ar stebėjimas, analizavimas, vertinimas.

**Kursai** – Švietimo ir mokslo ministro nustatytas privalomas kvalifikacijos tobulinimo renginys.

**Seminaras** – dėstytojo, lektoriaus vadovaujama interaktyvi dalyvių sąveika pagal kvalifikacijos tobulinimo programą.

**Paskaita** – išsamus, nuoseklus žodinės temos dėstymas ne trumpesnis nei 1 ak. val.

**Paroda** – pažangios edukacinės, pedagoginės, meninės patirties viešas rodymas ir (arba) stebėjimas, analizavimas, aptarimas.

**Stažuotė (ilgalaikė ar trumpalaikė)** – veikla, vykdoma pagal kvalifikacijos tobulinimo programą, kuria siekiama įgyti ar plėtoti praktinės veiklos kompetencijas, įgyti praktinės patirties.

**Įvairūs mokymai** – mokymai vykdomi pagal įvairias programas.

**II SKYRIUS**

**KVALIFIKACIJOS TOBULINIMO TIKSLAS IR UŽDAVINIAI**

5. **Kvalifikacijos tobulinimo tikslas** – sudaryti sąlygas ir skatinti Centro darbuotojus įgyti ir plėtoti savo kompetencijas, siekiant įgyvendinti švietimui keliamus tikslus ir iššūkius.

6. **Kvalifikacijos tobulinimo uždaviniai:**

6.1. vadovaujantis Centro strateginiais siekiais ir suplanuotomis veiklos kryptimis, sistemingai ir kokybiškai vykdyti Centro darbuotojų kvalifikacijos tobulinimą;

6.2. skatinti, kad Centro darbuotojai įgytas žinias ir gebėjimus aktyviai taikytų savo praktinėje veikloje, siekiant gerinti darbo ir ugdymo proceso kokybę;

6.3. plėtoti ir skatinti metodinį, dalykinį ir profesinį bendradarbiavimą, gerosios patirties sklaidą;

6.4. sudaryti sąlygas Centro darbuotojams įgyvendinti kvalifikacinius reikalavimus.

**III SKYRIUS**

**KVALIFIKACIJOS TOBULINIMO PRIORITETAI**

7. Kvalifikacijos tobulinimo prioritetai:

7.1. kvalifikacijos tobulinimo renginiai, kurie susiję su Centro metų veiklos tikslais ir uždaviniais, numatytais metų veiklos plane;

7.2. kvalifikacijos tobulinimo renginiai, kurie numatyti darbuotojo veiklos vertinimo užduotyse;

7.3. kvalifikacijos tobulinimo renginiai pedagoginiams darbuotojams, kuriems atestacija numatyta tų metų atestacijos programoje, ir personalo darbuotojams, kurie renkasi kvalifikacinius renginius, organizuojamus rajone;

7.4. atsižvelgiama, kiek dienų per metus dalyvauta kvalifikacijos tobulinimo renginiuose (darbuotojas turi teisę tobulinti kvalifikaciją 5 dienas per metus);

7.5. tobulinant kvalifikaciją nemokamuose kvalifikacijos renginiuose;

7.6. tobulinant kvalifikaciją ne darbo metu.

8. Centro Pedagoginių darbuotojų (neformaliojo vaikų švietimo mokytojų, akompaniatorių ir kt.) kvalifikacijos tobulinimo ir metodinės veiklos bei gerosios patirties sklaidos renginių prioritetines sritis nustato LR ŠMS ministras.

9. Nepedagoginiai darbuotojai profesinę kvalifikaciją tobulina suderindami su Centro direktoriumi, atsižvelgiant į patvirtintas kvalifikacijai skirtas lėšas.

10. Darbuotojai gali vykti į kvalifikacijos tobulinimo renginius Lietuvoje ir užsienyje,

vadovaujantis Lietuvos Respublikos darbo kodeksu ir Centro darbuotojų vykimo į komandiruotes ir tarnybinių komandiruočių išlaidų apmokėjimo tvarka bei kitais dokumentais.

**IV SKYRIUS**

**KVALIFIKACIJOS TOBULINIMO PRINCIPAI**

11.Lygiateisiškumas. Centro darbuotojai turi teisę kelti savo kvalifikaciją įvairiuose renginiuose (kursuose, seminaruose, stažuotėse, edukacinėse programose ir pan.), atliepiančiuose centro veiklos prioritetus, tikslus, uždavinius.

12.Tęstinumas.Kvalifikacijos tobulinimas – Centro darbuotojams nenutrūkstamas procesas.

13.Sistemingumas. Centro darbuotojai sistemingai tobulina įvairias kompetencijas.

14.Pasirenkamumas.Jie renkasi kvalifikacinius renginius, atsižvelgdami į Centre nustatytus kvalifikacijos tobulinimo prioritetus, veiklos kryptis.

15. Suinteresuotumas:

15.1. Kvalifikacijos tobulinimo renginiuose įgytų žinių ir gebėjimų aktyvus taikymas praktinėje veikloje sudaro prielaidas siekti geresnės darbo kokybės.

15.2. Centro darbuotojai tobulina ne tik dalykines, profesines, bet ir bendrąsias kompetencijas.

15.3. Centro administracija atsižvelgdama į kvalifikacijos tobulinimą, vertina darbus,

mokytojo metinės veiklos rezultatus.

15.4. Centro darbuotojų dalyvavimas kvalifikaciniuose renginiuose leidžia jiems siekti aukštesnės kvalifikacinės kategorijos.

**V SKYRIUS**

**KVALIFIKACIJOS TOBULINIMO ORGANIZAVIMAS**

16. Kvalifikacijos tobulinimas organizuojamas atsižvelgiant į Centro strateginius tikslus ir metines veiklos kryptis, vadovų rekomendacijas bei individualius darbuotojų poreikius, siejamus su profesiniu tobulėjimu. Darbuotojai įsivertindami metų veiklą, numato kvalifikacijos tobulinimo kryptis ir jas aptaria su vadovu. Pagal darbuotojų kvalifikacijos tobulinimo poreikius sudaromas Centro darbuotojų kvalifikacijos tobulinimo planas, kuris tvirtinamas Centro direktoriaus įsakymu.

17. Jei kvalifikacijos tobulinimo renginys yra nemokamas ir darbuotojai jame dalyvauja ne darbo metu, suderinimas yra neprivalomas.

18. Darbuotojas, ketindamas dalyvauti kvalifikaciniame renginyje, ne vėliau kaip prieš 3 darbo dienas rašo prašymą Centro direktoriaus vardu, nurodo renginio pavadinimą, trukmę, vietą, prašo apmokėti (jeigu nurodyta dokumente/kvietime) nakvynės, kelionės, seminaro dalyvio išlaidas, dienpinigius ir pateikia jį direktoriui.

19. Centro direktorius sprendžia ar leisti darbuotojui vykti kvalifikacijos tobulinimo renginyje ir rašo rezoliuciją raštvedei parengti įsakymą dėl komandiruotės.

20. Įsakyme nurodoma vykstančiojo vardas, pavardė, pareigos, renginio pavadinimas, vieta, trukmė, įskaitant nuvykimo ir atvykimo laiką, apmokėjimas.

21. Direktoriaus pasirašytas įsakymas ir darbuotojo prašymas segamas direktoriaus įsakymų dėl komandiruočių aplanke.

22. Direktoriaus įsakymo kopiją raštvedė pateikia buhalteriui, kuris sumoka komandiruotės išlaidas:

22.1. nakvynės išlaidos sumokamos pateikus jas patvirtinančius dokumentus;

22.2. kelionės išlaidos sumokamos pateikus jas patvirtinančius dokumentus (kelionės bilietus), o jei darbuotojui vykstant į komandiruotę asmeniniu transportu (suderinus su administracija), kelionės išlaidos sumokamos pagal kuro sunaudojimo normą, pateikus kuro įsigijimo kvitą, kuriame nurodyta renginio dienos data ir automobilio techninio paso kopiją;

22.3. seminaro dalyvio išlaidos sumokamos pateikus jas patvirtinančius dokumentus;

22.4. dienpinigiai mokami už ilgesnes negu vienos dienos trukmės tarnybines komandiruotes;

22.5. dienpinigiai nemokami už ilgesnes negu vienos dienos trukmės komandiruotes, kurių organizatoriai patys sumoka komandiruotų darbuotojų išlaikymo (maitinimo, nakvynės) išlaidas.

23. Darbuotojai yra atsakingi, kad dokumentai, patvirtinantys dalyvavimą kvalifikaciniuose renginiuose, visi būtų pateikti laiku raštvedei.

24. Darbuotojai, grįžę iš seminarų, kursų, atlieka gautos informacijos sklaidą kitiems darbuotojams susirinkimo metu.

**VI SKYRIUS**

**KVALIFIKACIJOS TOBULINIMUI SKIRTŲ LĖŠŲ PANAUDOJIMAS**

25. Darbuotojų kvalifikacijos tobulinimas finansuojamas iš Centrui skirtų asignavimų,

26. Trūkstant lėšų, kvalifikacijos tobulinimas gali būti finansuojamas iš dalies. Skirstant lėšas taip pat turi būti atsižvelgta į seminaro svarbą, kokybę bei jo atitikimą Centro strateginiams tikslams ir veiklos kryptims bei asmenų profesiniams siekiams.

**VII SKYRIUS**

**DOKUMENTŲ VALDYMAS IR SAUGOJIMAS**

27. Darbuotojų prašymai dalyvauti kvalifikacijos tobulinimo renginiuose ir direktoriaus įsakymai, dėl leidimo vykti į kvalifikacijos tobulinimo renginius, saugomi Centro nustatyta dokumentų saugojimo tvarka bei Varėnos rajono savivaldybės administracijos nustatyta tvarka.

28. Darbuotojai gautus kvalifikacijos tobulinimo pažymėjimų/pažymų originalus ar kopijas pateikia Centro raštvedei, kurias ji registruoja ir įsega į darbuotojo asmens bylą.

29. Centro direktoriaus pavaduotojas kalendorinių metų pabaigoje (iki gruodžio 31d.) apibendrina Centro darbuotojų dalyvavimą kvalifikacijos tobulinimo renginiuose ir išvadas pristato Centro darbuotojų susirinkime.

**VIII SKYRIUS**

**BAIGIAMOSIOS NUOSTATOS**

30. Darbuotojų kvalifikacijos tobulinimo planas, rengiamas kiekvieniems metams ir patvirtinamas Centro direktoriaus.

31***.*** Šio Aprašo vykdymo kontrolę vykdo Centro direktorius.

\_\_\_\_\_\_\_\_\_\_\_\_\_\_\_\_\_\_

**PRAŠYMAS**

**DĖL DALYVAVIMO KVALIFIKACIJOS TOBULINIMO RENGINYJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(prašymo data)

Varėna

Prašau leisti 20\_\_\_\_m. \_\_\_\_\_\_\_\_\_\_\_\_\_\_\_\_\_\_\_\_\_mėn. \_\_\_\_\_\_\_d. \_\_\_\_\_\_\_\_val. dalyvauti seminare, mokymuose, kursuose, konferencijoje, kt., kuri (-ie /-is) vyks:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dalyvavimo (seminare, kvalifikacijos renginyje, pasitarime, konferencijoje, kt. ) tikslas:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Laukiami rezultatai :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Kvalifikacijos tobulinimo renginys yra nemokamas/mokamas. Kaina\_\_\_\_\_\_\_\_\_\_\_\_\_\_Eur.

(nereikalingą išbraukti).

Į komandiruotę bus vykstama (transporto rūšis) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PAGRINDAS (nurodomas/pridedamas oficialus dokumentas/kvietimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Darbuotojas (parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_

(data)

**Pastabos.**

1. Prašymą pateikti administracijai ne vėliau kaip prieš 3 darbo dienas.

2. Pildant prašymą pasirinkti ir palikti (pabraukiant) tik reikiamą kvalifikacijos tobulinimo renginio formą (arba seminaras, arba kursai, arba konferencija ir pan.).

SUDERINTA

Direktorius parašas vardas, pavardė